Na osnovu člana 69. stav (1), a u vezi sa članovima 70. i 72. Zakona o visokom obrazovanju (“Sl.novine Kantona Sarajevo”, br.: 36/22 i 28/25), člana 111., a u vezi sa članovima 117. i 118. Statuta Univerziteta u Sarajevu, br.: 01-14-35-1/23 od 26.07.2023.godine i Odluka Vijeća Univerziteta u Sarajevu – Fakultet zdravstvenih studija, br.: 04-1-1199/26 od 30.06.2026.godine, i br.:04-1-1516/26 od 03.09.2026. godine, Vijeće Univerziteta u Sarajevu – Fakulteta zdravstvenih studija  raspisuje

JAVNI KONKURS
za izbor dekana na Univerzitetu u Sarajevu –Fakultetu zdravstvenih studija
za mandatni period 2026-2030. godine

Dekan Univerziteta u Sarajevu – Fakulteta zdravstvenih studija  bira se na mandatni period od četiri (4) godine. Mandat dekana Univerziteta u Sarajevu – Fakulteta zdravstvenih studija  započinje 30. oktobra 2026.godine, a prestaje 29. oktobra 2030.godine.

Kandidat za izbor dekana treba da ispunjava uvjete utvrđene članom 70. i 72. Zakona o visokom obrazovanju (“Sl.novine Kantona Sarajevo”, broj 36/22 i 28/25) i članom 117. Statuta Univerziteta u Sarajevu, broj: 01-14-35-1/23 od 26.07.2023. godine, i to:
· da je državljanin Bosne i Hercegovine;
· da je u radnom odnosu sa punim radnim vremenom na Univerzitetu u Sarajevu – Fakultetu zdravstvenih studija;
· da je izabran u naučnonastavno zvanje redovnog ili vanrednog profesora;
· da ispunjava obaveze utvrđene članom 134. stav (2) Zakona o visokom obrazovanju i članom 229. Statuta Univerziteta u Sarajevu (odnosi se samo na kandidate u naučnonastavnom zvanju redovnog profesora);
· da nije osuđivan za krivično djelo i da se protiv istog ne vodi krivični postupak;
· da nije prijevremeno razriješen sa funkcije dekana na način i u postupku utvrđenom Zakonom i Statutom (Kandidat ne može biti biran za dekana u periodu od četiri godine od datuma donošenja odluke o prijevremenom razrješenju)
· dekan Univerziteta u Sarajevu – Fakulteta zdravstvenih studija u toku mandata ne može vršiti funkciju predsjednika ili člana Upravnog odbora Univerziteta u Sarajevu, obavljati funkcije u organima izvršne i zakonodavne vlasti, političkim strankama, te udruženjima/organizacijama iz oblasti sindikalnog organizovanja, kao i ostale funkcije čije je obnašanje ograničeno posebnim propisima
· za vrijeme trajanja mandata dekan Univerziteta u Sarajevu – Fakulteta zdravstvenih studija  ne može istovremeno vršiti funkciju rukovodioca i zamjenika rukovodioca podorganizacione jedinice, odsjeka, katedre i instituta, izuzev u situaciji kada je jedini nastavnik na istim.
Uz svojeručno potpisanu Prijavu, kandidati su obavezni dostaviti:
1. Izvod iz matične knjige rođenih; 
2. Uvjerenje o državljanstvu (ne starije od 6 mjeseci);
3. Biografiju/CV datiranu i potpisanu od strane kandidata (štampana i elektronska forma);
4. Opis naučnog i stručnog rada datiran i potpisan od strane kandidata (štampana i elektronska forma);
5. Program rada za mandatni period potpisan od strane kandidata (u printanoj i elektronskoj formi);
6. Odluku Senata Univerziteta u Sarajevu o izboru u akademsko zvanje redovnog profesora ili vanrednog profesora (posljednji izbor u akademsko zvanje);
7. Potvrdu o radnom odnosu sa punim radnim vremenom na  Univerzitetu u Sarajevu – Fakultetu zdravstvenih studija  izdatu nakon objavljivanja Javnog konkursa;
8. Potpisanu i ovjerenu izjavu od strane nadležne općinske službe ili notara kojom kandidat potvrđuje sljedeće:
· da nije politički angažovan u stranačkom rukovodstvu, zakonodavnoj, izvršnoj ili sudskoj vlasti bilo kojeg nivoa, političkim strankama i sindikalnim organizacijama,
· da nije predsjednik ili član Upravnog odbora Univerziteta u Sarajevu,
· da ne vrši funkciju rukovodioca i zamjenika rukovodioca podorganizacione jedinice, odsjeka, katedre i instituta.
Ukoliko kandidat iz nekog razloga ne može dostaviti navedenu izjavu, prilaže izjavu da će u slučaju izbora za dekana, sa danom izbora podnijeti ostavku i odstupiti sa navedenih pozicija.
9. Odluku Vijeća Fakulteta ili izjavu ovjerenu od strane nadležne općinske službe kojom kandidat (samo sa zvanjem redovnog profesora) potvrđuje da uredno ispunjava obaveze utvrđene članom 134. stav (2) Zakona o visokom obrazovanju („Službene novine Kantona Sarajevo“ broj: 36/22 i 28/25). 
Tražena dokumentacija uz Prijavu se dostavlja u originalu ili ovjerenoj kopiji.
Kandidat koji bude izabran dužan je dostaviti:
· Uvjerenje da nije osuđivan za krivično djelo i da se protiv istog ne vodi krivični postupak;
· Ovjerenu Izjavu da se na istog ne odnosi član IX. stav (1) Ustava Bosne i Hercegovine.
Javni konkurs ostaje otvoren 15 (petnaest) dana od dana objavljivanja.

Prijave sa potrebnom dokumentacijom se dostavljaju u zatvorenoj koverti na protokol Univerziteta u Sarajevu – Fakultet zdravstvenih studija  ili preporučeno putem pošte na adresu:

Univerzitet u Sarajevu – Fakultet zdravstvenih studija  
Ul. Bardakčije 1, 71 000 Sarajevo
sa naznakom
„Prijava na konkurs za izbor dekana – ZA KOMISIJU – ne otvarati“

Nepotpune i neblagovremene prijave neće se razmatrati.

Konkursna dokumentacija se neće vraćati kandidatima.

NAPOMENA: Svi izrazi koji se koriste u tekstu Javnog konkursa, a imaju rodno značenje, koriste se neutralno i odnose se jednako i na muški i ženski rod.

